Haurren Eskubideei buruzko Hitzarmena

Nazio Batuen Haurren Eskubideei buruzko Hitzarmena –normalean, HEH edo NBHEH gisa laburtua– haurren eskubide zibil, politiko, ekonomiko, sozial, osasuntsu eta kulturalak ezartzen dituen giza eskubideen nazioarteko ituna da. Hitzarmenaren arabera, haur bat hemezortzi urtetik beherako edozein gizaki da, legedi nazionalaren arabera adin nagusitasuna lehenago lortzen ez bada, behintzat.

 Aurrekariak 
Konbentzioaren aurrekariak dira Lehen Mundu Gerraren testuinguruan Eglantyne Jebb-ek proposatutako eta Nazioen Ligak onartutako Haurren eskubideen aldeko Genevako Adierazpena eta Bigarren Mundu Gerraren testuinguruan idatzitako Haurren Eskubideen Aldarrikapena. 

 Hitzarmena 
Konbentzio hau berretsi duten edo harekin bat egin duten nazioek nazioarteko zuzenbideari lotuta daude. Estatu batek ituna sinatu baina berretsi ez duenean, oraindik ez dago itunaren xedapenei loturik, baina dagoeneko behartuta dago bere helburuaren aurka ez jokatzera.

NBEren Batzar Nagusiak Konbentzioa onartu zuen eta, jarraian, sinadurarako ireki zuen 1989ko azaroaren 20an; zehazki, Haurren Eskubideen Adierazpenaren 30. urteurrenean.Nazio Batuen Batzar Nagusia; 44. Sesioa, 25. Ebazpena. 1990eko irailaren 2an, bestalde, sartu zen indarrean,United Nations (2020). "Chapter IV. Human Rights. 11) Convention on the Rights of the Child" in: United Nations Treaty Collection. Depositary. Status of Treaties. . Retrieved 8 September 2020. beharrezko nazio-kopuruak testua berretsi ondoren. Egun, 196 herrialdek berretsi dute hitzarmen hau, Nazio Batuen Erakundeko kide guztiak barne, Estatu Batuak izan ezik.Child Rights Information Network (2008). Amnesty International USA (2007). 

 Haurren Eskubideen Batzordea 
NBEko Haurren Eskubideen Batzordea, 18 aditu independentez osatua, berau berretsi duten estatuek Konbentzioa ezartzeaz gainbegiratzeaz arduratzen da. Haien gobernuek, aldian-aldian, Haurren Eskubideen NBEko Batzordeari txostenak egin behar dizkiote eta haien aurrean agertu behar dira, Konbentzioaren aplikazioaren aurrerapenari eta haien herrialdeko haurren eskubideen egoerari buruz egindako aurrerapenak aztertzeko. Haien txostenak eta batzordearen idatzizko iritziak eta kezkak, bederen, batzorde-webgunean daude eskuragarri.

Norbanakoek Haurren Eskubideen Batzordera jo dezakete ere, baldin eta eskubideak, Hitzarmenaren arabera, urratu direla uste badute. 

Hitzarmenaren ezarpenaren jarraipena egiteko hirugarren aukera Haurren Eskubideen Batzordeak bere kabuz egin ditzakeen galdeketak dira, baldin eta estatukide batek Hitzarmenaren eskubideak urratu dituela uste duen informazio fidagarria badu. Hala ere, "estatuek (...) kontsulta-prozeduratik kanpo geratzea erabaki ahalko dute, sinadura, berrespena edo atxikimendua egiten duten unean". Urtean behin, Batzordeak txosten bat bidaltzen dio Nazio Batuen Batzar Nagusiaren Hirugarren Batzordeari, bai eta HEHeko Presidentearen adierazpena entzuten du ere; ostean, Batzarrak Haurren Eskubideei buruzko Ebazpena onartzen du.Child Rights Information Network (2008). 

 Protokoloak 
Hitzarmena osatzen duten hiru protokolo daude, hauek borondatezkoak dira eta herrialdeek hiruretako bakoitza sinatu behar dute, gutxien sinatu eta berrestu den protokoloa komunikazio prozeduren gainekoa da:

 Gatazka armatuetan murgilduta dauden haurren gaineko borondatezko protokoloa (2000).
 Haurren salerosketa, haurren prostituzioa eta pornografiaren gaineko borondatezko protokoloa (2000).
 Komunikazio prozeduren gaineko borondatezko protokoloa (2011).

 Erreferentziak 

 Ikus, gainera 
 Haurren eskubideak
 UNICEF
 Askatasunik Gabeko Adingabeen Babeserako Nazio Batuen Arauak
 Adingabeen Epaiketarako Gutxieneko Arauak

 Kanpo estekak 

Kategoria:Venezuelako itunak
Kategoria:Ameriketako Estatu Batuetako itunak
Kategoria:Erresuma Batuko itunak
Kategoria:Ukrainako itunak
Kategoria:Suitzako itunak
Kategoria:Suediako itunak
Kategoria:Espainiako itunak
Kategoria:Esloveniako itunak
Kategoria:Eslovakiako itunak
Kategoria:Serbia eta Montenegroko itunak
Kategoria:San Marinoko itunak
Kategoria:Errumaniako itunak
Kategoria:Portugalgo itunak
Kategoria:Poloniako itunak
Kategoria:Norvegiako itunak
Kategoria:Herbehereetako itunak
Kategoria:Marokoko itunak
Kategoria:Montenegroko itunak
Kategoria:Monakoko itunak
Kategoria:Moldaviako itunak
Kategoria:Mexikoko itunak
Kategoria:Maltako itunak
Kategoria:Ipar Mazedoniako itunak
Kategoria:Luxenburgoko itunak
Kategoria:Lituaniako itunak
Kategoria:Liechtensteingo itunak
Kategoria:Letoniako itunak
Kategoria:Japoniako itunak
Kategoria:Italiako itunak
Kategoria:Irlandako itunak
Kategoria:Islandiako itunak
Kategoria:Hungariako itunak
Kategoria:Greziako itunak
Kategoria:Alemaniako itunak
Kategoria:Georgiako itunak
Kategoria:Frantziako itunak
Kategoria:Finlandiako itunak
Kategoria:Estoniako itunak
Kategoria:Danimarkako itunak
Kategoria:Txekiar Errepublikako itunak
Kategoria:Zipreko itunak
Kategoria:Kroaziako itunak
Kategoria:Txinako Herri Errepublikako itunak
Kategoria:Bulgariako itunak
Kategoria:Bosnia eta Herzegovinako itunak
Kategoria:Belgikako itunak
Kategoria:Azerbaijango itunak
Kategoria:Austriako itunak
Kategoria:Australiako itunak
Kategoria:Armeniako itunak
Kategoria:Andorrako itunak
Kategoria:Albaniako itunak
Kategoria:Giza eskubideen instrumentuak
Kategoria:Haurren eskubideen historia
Kategoria:Haurren segurtasuna
Kategoria:Haurren babesa
Kategoria:Malaysiako itunak
Kategoria:Argentinako itunak
Kategoria:Gabongo itunak
Kategoria:Kolonbiako itunak
Kategoria:Liberiako itunak
Kategoria:Senegalgo itunak
Kategoria:Uruguaiko itunak
Kategoria:Palestinako Estatuko itunak
Kategoria:Brasilgo itunak
Kategoria:Sobietar Batasuneko itunak